Deborah Harry

Deborah Ann «Debbie» Harry (født Angela Trimble; 1. juli 1945) er en amerikansk rockesangerinne og skuespiller som har vunnet Grammy Award og blitt nominert til Golden Globe. Hun er mest kjent som vokalist i New Wave-bandet Blondie, men har også en solokarriere.

Innspillingene hennes med Blondie klatret helt til topps på hitlistene i USA og Storbritannia mange ganger mellom 1979 og 2017.

Bakgrunn 
Harry ble rett etter fødselen adoptert av Richard og Catherine Harry og vokste opp i den lille byen Hawthorne i Passaic County i New Jersey. Hun byttet navn til Deborah Ann Harry og lærte om sin adopsjon da hun var 4 år. I begynnelsen bestemte hun seg for ikke oppsøke de reelle foreldrene sine,, men hun fant fram til sin egentlige mor, en konsertpianist, på slutten av 1980-tallet, men moren bestemte seg for ikke å etablere noen kontakt med Harry. Hun gikk på Hawthorne High School til 1963 og på college hvor hun be uteksaminert fra Centenary College i 1965. Før sangkarrieren flyttet hun på slutten av 1960-tallet til New York hvor hun arbeidet som sekretær på BBC Radios New York kontor i et år.  Senere arbeidet hun som servitør, danser i Union City i New Jersey og som servitør på en Playboy-klubb («Playboy Bunny»).

Karriere 
Harrys musikkarrière begynte som korist i folkrock-gruppen Wind in the Willows som ga ut et album i 1968 på Capitol Records., deretter ble hun med i jentegruppen The Stilettos tidlig i 1970-årene. Blant denne gruppens støttemusikere var hennes kommende kjæreste og gitarist i Blondie, Chris Stein. De dannet Blondie i midten av 1970-årene og ga gruppen navn etter de seksuelt betonte tilropene Harry kunne oppleve å få fra menn når hun hadde bleket håret, blant annet fra lastebilsjåfører, som ropte «Hey, Blondie!» til henne når de passerte henne på veien. Blondie fikk etter hvert faste opptredener på anerkjente klubber og musikksteder i New York.  Etter at det første albumet kom ut i 1976 hadde de stor kommersiell suksess, særlig fram til de første årene i 1980-årene, først i Australia og i Europa, noe senere i USA.

Opptreden og stil 
Hele hennes framtoning, både hår, klær, pene ansikt og sikre diva-holdning og karismatiske opptreden gjorde henne raskt til et lett gjenkjennelig ikon for punk- og New Wave. Hun hadde en sterk, sikker og livlig sceneopptreden kombinert med kjølig eleganse og distansert seksuell utstråling men uten å være vulgær. Som en av pionerene i musikkvideo- revolusjonen ble hun ytterligere eksponert, og videoen til sangen «Rapture» ble vist i løpet av MTVs 24-timers lansering. Hun er blitt sett på som en viktig trendsetter for kvinnelige vokalister og inspirasjonskilde som samtidige og senere vokalister, som for eksempel Madonna og andre.

I 1981 ga Harry ut det første soloalbumet, Koo Koo, mens hun fortsatt arbeidet i Blondie.

Skuespiller 
Noen av Debbies viktigste roller som skuespiller har vært i Videodrome fra 1983; Union City fra 1980; New York Beat (også kjent som Downtown '81; Rock & Rule fra 1983 en tegnefilm hvor hun la på stemme sammen med Robin Zander fra Cheap Trick; John Waters' Hairspray fra 1988; og Tales from the Darkside: The Movie fra 1990. Hun har også hatt viktige roller i filmer som Spun, Cop Land, Heavy and My Life Without Me. I 2006 spilte hun i David Munros film Full Grown Men.

Harry har hatt gjesteopptredener i en rekke TV-programmer, som The Muppet Show, MADtv, Sabrina, the Teenage Witch, Will & Grace, Absolutely Fabulous, Saturday Night Live (både som gjest og vert) og Wiseguy.

Harry har lagt stemmer på en rekke videospill, som Grand Theft Auto: Vice City og sang «Ghost Riders in the Sky» ved rulleteksten i Alex Cox' film Three Businessmen.

Album som soloartist 

Se også Blondies diskografi

Samlingalbum
 Deborah Harry Collection (1998)
 Most of All: The Best of Deborah Harry (1999)

Priser 
I 1999 ga et gjenforent Blondie ut albumet No Exit. Singelen fra dette albumet, Maria, gikk til topps på de britiske hitlistene 7. februar 1999, noe som gjorde Harry til den eldste kvinnelige vokalisten (53 år og 227 dager) som har hatt en  nr. 1 plassering på de internasjonale hit-listene.

I 2006 ble Deborah Harry tatt opp i Rock and Roll Hall of Fame og motedesigneren Marc Jacobs holdt introduksjonstalen for henne.

Referanser

Eksterne lenker 
 
 
 
 Lyd og film av Blondie framfører «The Tide Is High» fra 1980
 Blondie framfører «Dreaming» på et BBC-show fra 1979

Sangere fra USA
Punkmusikere
Skuespillere fra USA
Medlemmer av Rock and Roll Hall of Fame (gruppemedlem)
Personer fra Miami
Personer fra Passaic County i New Jersey